РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/129-16

22. јун 2016. године

Б е о г р а д

З А П И С Н И К

ПРВЕ СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 22. ЈУНА 2016. ГОДИНЕ

Седница је почела у 12.40 часова.

Седницом је, у складу са чланом 25. став 2. Пословника Народне скупштине председавао најстарији члан Одбора, Петар Петровић.

Седници Одбора су присуствовали чланови Одбора: Бојан Торбица, Александар Марковић, заменик члана Србислава Филиповића, Биљана Пантић Пиља, Ђорђе Комленски, Снежана Р. Петровић, Александра Мајкић, Јелена Жарић-Ковачевић, Звонимир Стевић, Зоран Красић, Весна Николић-Вукајловић, Саша Радуловић, Милена Ћорилић, заменик члана Мирољуба Станковића, Балинт Пастор, Дејан Шулкић и Ненад Милић, заменик члана др Сулејмана Угљанина.

Седници Одбора није присуствовала Гордана Чомић, члан Одбора, као ни њен заменик.

Председавајући је прочитао дневни ред који је на основу члана 25. став 1. Пословника Народне скупптине утврдила председник Народне скупштине

Д н е в н и р е д

1. Избор председника Одбора;
2. Избор заменика председника Одбора.

 Прва тачка дневног реда. Избор председника Одбора

 Није било дискусије по овој тачки дневног реда.

На предлог председавајућег, Петра Петровића, чланови Одбора су већином гласова изабрали Ђорђа Комленског за председника Одбора (са 12 гласова за, нико против и два уздржана).

Након избора председника Одбора, Ђорђе Комленски се захвалио члановима Одбора на избору за председника Одбора, истакао да очекује од чланова Одбора активно учешће у раду Одбора и напоменуо да такође очекује да ће Одбор радити ефикасно у будућем периоду а потом наставио председавање седницом.

Друга тачка дневног реда. Избор заменика председника Одбора

Председник Одбора, Ђорђе Комленски, предложио је да се за заменика председника Одбора изабере Гордана Чомић.

У дискусији по овој тачки дневног реда, Саша Радуловић, члан Одбора, будући да како је истакао, није било договора ни о председницима ни о заменицима председника Одбора, Покрет Доста је било ће бити уздржан по овом питању у свим одборима.

Одбор је ову одлуку донео већином гласова (са 12 гласова за, нико против и два уздржана).

Седница је завршена у 12.50 часова.

Саставни део овог записника чине стенографске белешке.

 СЕКРЕТАР ПРЕДСЕДНИК

др Радоје Церовић Ђорђе Комленски